b'\n_START_ARTICLE_\nDark Lady\n_START_SECTION_\nInformacije o albumu\n_START_PARAGRAPH_\nNakon uspjeha prethodnog albuma Half-Breed Cher za posljednji album za MCA ponovno odabire Snuff Garretta i Al Cappsa za suradnju. Iste godine se razvodi od Sonny Bonoa prekidaju\xc4\x87i i Sonny & Cher kao profesionalni duo. Prekinuli su svoju glazbenu i televizijsku suradnju na neko vrijeme. I na ovom albumu se dr\xc5\xbei stila narativnih balada koje su dobro funkcionirale na prethodnim albumima. U tom razdoblju joj je po\xc5\xa1lo za rukom da privu\xc4\x8de nove mla\xc4\x91e obo\xc5\xbeavatelje zahvaljuju\xc4\x87i glamuroznom pop pristupu te album istodobno pokazuje i \xc5\xa1to je Cher bila sposobna pokazati sredinom 70-ih godina, na vrhuncu uspjeha. _NEWLINE_Izdavanjem kompilacije najve\xc4\x87ih hitova Cher ispunjava svoju ugovornu obvezu s izdava\xc4\x8dkom ku\xc4\x87om MCA te potpisuje novi ugovor s Warner Bros. Records. Time se bri\xc5\xa1e i naglasak na slovu "E" u njenom imenu te ono postaje jednostavno "Cher". _NEWLINE_Uvodna pjesma na albumu je "Train of Thought" aurora Alan O\'Daya koja je postigla umjeren uspjeh na top ljestvicama. Tri pjesme na albumu su djelo autora John Durrilla a posljednja skladba naziva "Apples Don\'t Fall Far From The Tree" djelo je Boba Stonea koji je autor i njenog prvog velikog hita 70-ih godina "Gypsys, Tramps & Thieves". Album sadr\xc5\xbei dvije obrade, izvedbu iz filma \'\'The Great Gatsby\'\' te hit pjesma iz 1965. pjeva\xc4\x8dice Fontelle Bass "Rescue Me". Cher na albumu tako\xc4\x91er na pjesmi "Miss Subway of 1952" odaje po\xc4\x8dast prijateljici Bette Midler. _NEWLINE_U kolovozu 1999. originalni album je sa prethodnim albumom Half-Breed izdan na zajedni\xc4\x8dkom CD-u pod nazivom Half Breed/Dark Lady. U kolekciju je uvr\xc5\xa1ten kompletan sadr\xc5\xbeaj oba albuma. Dark Lady u svom originalnom izdanju ostaje do danas neobjavljen na CD-u.'